Nos Agnes abbatissa, totusque conventus ecclesię de Coulonges, notum facimus universis presentes litteras inspecturis quod nos pro bono et beneficio ecclesię nostrę dedimus ecclesię Loci Dei in escambium omnes ventas nostras de Nuiz, quas dux et ducissa Burgundię nobis in elemosinam contulerant, quas ventas Nicholaa, abbatissa Sancti Johannis Eduensis, quandiu vixerit possidebit. Et dicta ecclesia Loci Dei nobis pro ventis illis quicquid habebat apud Talemer in omni proventu de elemosina quam Richardus, dominus Domne Petre, eidem ecclesię contulerat nobis dedit in perpetuum et concessit possidendum. Et ut hoc ratum et firmum in perpetuum permaneat, presenti pagine sigillum Sanctę Marie de Colonges apposuimus. Actum anno Domini M°CC° tricentesimo nono mense martii.